Referat fra møte i Herøy Rotary 21.1.2019

Sted: Simulatorsenteret Thon Hotell

Tema: Informasjon om Fosnavaag Osean Academy

Tilstede: 21 medlemmer

Møtet startet utenfor simulatoren der det ble servert kaffe, kaker og frukt. Håvard Stave ønsket oss velkommen og informerte oss om FOSAC.

Bourbonulykka var årsaken til at ideen om et slikt senter ble etablert i 2011. Planlegging i oppgangstider. Innvielse fant sted i september 2014. Eierne pr i dag er Sølvtrans, Remøy Shipping, Olympic Shipping og Havila Shipping.

Behovet har utviklet seg med tida. Det er stadig større krav til fornyet kunnskap. Det er færre ansatte på en båt i dag og de må ha bredere kunnskap. En stiger raskere i gradene, har formell utdanning, men kortere fartstid enn tidligere. Mannskap fra mange ulike land/kulturer.

Markedet snudde i 2013-2014 og det ble færre oppdrag enn forventet. Det er et lignende tilbud knyttet til NTNU Ålesund og det er derfor stor konkurranse om oppdragene. Kundene er mest de lokale rederiene og eierne. FOSAC satser nå mer på tilleggskurs, videreutvikling og forskning.

De har også satset på andre områder, bl a brønnbåter som og er det vi skal få demonstrert i dag. Lossing av fisk fra merder til båt. Christian Remøy (sønn til Sølvi) er til daglig skipper om bord på en brønnbåt og er med og informerer om sine erfaringer fra virkeligheten og demonstrerer sammen med Stave.

Ref Tove Worren, sekretær.